Det er antatt at Google hadde over én million servere i diverse datasentre verden over per 2007. Google prosesserte også over én milliard søk og rundt 24 petabyte brukerinformasjon hver dag per 2009. Per september 2016 er Googles hjemmeside verdens mest besøkte. Flere andre nettsider eid av Google, blant annet YouTube, er også å finne i listen over de 500 mest besøkte nettsidene på Alexas nettsider.